12. ฐานะการเงินและผลการดำเนินงาน

1)  งบการเงิน

(1) สรุปรายงานการสอบบัญชี

ผู้สอบบัญชีของบริษัทฯและบริษัทย่อย คือ นายทรงเดช ประดิษฐสมานนท์ ผู้สอบบัญชีรับอนุญาต 2349
และนายโสภณ เพิ่มศิริวัลลภ ผู้สอบบัญชีรับอนุญาต 3182 สำนักงานเอินส์ท แอนด์ ยัง
รายงานการตรวจสอบ ผู้สอบบัญชีในระยะ 3 ปีที่ผ่านมา
ผู้สอบบัญชีให้ความเห็นในรายงานการตรวจสอบแบบไม่มีเงื่อนไข

(2) ตารางสรุปงบการเงินรวมของบริษัทฯ

  โปรดดูที่แนบท้ายแบบรายงาน

(3) อัตราส่วนทางการเงินที่สำคัญ

  โปรดดูที่แนบท้ายรายงาน

2) คำอธิบายและการวิเคราะห์ฐานะการเงินและผลการดำเนินงาน

2.  

2.1 วิเคราะห์ผลการดำเนินงาน

ในปี 2543 บริษัทฯ และบริษัทย่อย มีกำไรสุทธิทั้งสิ้น 19.01 ล้านบาท ลดลงร้อยละ 88.94
เมื่อเทียบกับกำไรสุทธิในปี 2542 จำนวน 171.91 ล้านบาท และกำไรต่อหุ้นในปี 2543 จำนวน
0.91 บาทต่อหุ้น ลดลงจากปี 2542 จำนวน 7.28 บาทต่อหุ้น เนื่องจากสาเหตุหลักดังนี้

1.  รายได้รวมลดลง 292.77 ล้านบาท หรือร้อยละ 15.44
    โดยสาเหตุหลักเกิดจากการลดลงของรายได้จากการขายของบริษัทฯ และบริษัทย่อย จำนวน
    286.86 ล้านบาท โดยแบ่งเป็น

  1.1 ยอดขายผลิตภัณฑ์น้ำมันปาล์มลดลง (323.36) ล้านบาท

  1.2 ยอดขายผลิตภัณฑ์ไขปาล์มลดลง (14.94) ล้านบาท

  1.3 ยอดขายผลิตภัณฑ์น้ำมันมะพร้าวเพิ่มขึ้น 42.00 ล้านบาท

  1.4 ยอดขายอื่น ๆ เพิ่มขึ้น 9.44 ล้านบาท

ทั้งนี้รายได้จากการขายที่ลดลง สืบเนื่องจากราคาขายเฉลี่ยต่อหน่วยลดลงอย่างมาก
โดยผลิตภัณฑ์หลักราคาเฉลี่ยต่อหน่วยลดลงประมาณ 18-29 %
แต่อย่างไรก็ตามปริมาณการขายมีสัดส่วนที่เพิ่มขึ้นจากปีก่อน

2.  ค่าใช้จ่ายรวมลดลง 138.43 ล้านบาท หรือร้อยละ 8 โดยมีสาเหตุหลักดังนี้

  2.1 ต้นทุนขายในปี 2543 จำนวน 1,354.71 ล้านบาท ลดลงร้อยละ 9.71
  เมื่อเทียบกับต้นทุนขายในปี 2542 จำนวน 1,500.35 ล้านบาท
  เป็นผลเนื่องจากราคาวัตถุดิบที่ลดลง ทั้งนี้ยอดต้นทุนขายจะผันแปรไปตามปริมาณการขายที่เพิ่มขึ้น

2.  ค่าใช้จ่ายในการขายและบริหารในปี 2543 จำนวน 199.82 ล้านบาท เพิ่มขึ้นร้อยละ 9.54
    เมื่อเทียบกับค่าใช้จ่ายในการขายและบริหารในปี 2542 จำนวน 182.43 ล้านบาท
    สาเหตุหลักเกิดจากค่าขนส่งและค่าใช้จ่ายด้านบุคลากรเพิ่มขึ้นประมาณ 8.56 ล้านบาท และ
    5.76 ล้านบาท ตามลำดับ โดยค่าขนส่งจะผันแปรไปตามปริมาณการขายที่เพิ่มขึ้น

3.  ค่าใช้จ่ายทางการเงิน (ดอกเบี้ยจ่าย) ลดลงจากปีก่อน 7.28 ล้านบาท คิดเป็นร้อยละ
    16.38% เนื่องจากสภาพคล่องทางการเงินล้นระบบทำให้อัตราดอกเบี้ยต่ำลง

3.  ภาษีเงินได้นิติบุคคลในปี 2543 จำนวน 0.27 ล้านบาท เพิ่มขึ้นจากปี 2542 จำนวน 0.22
    ล้านบาท เนื่องจากสิทธิพิเศษทางภาษีตามพระราชบัญญัติส่งเสริมการลงทุนของบริษัทย่อยทั้ง 2
    แห่งว่าด้วยเรื่องการยกเว้นภาษีเงินได้นิติบุคคล ได้หมดอายุช่วงปลายปี 2542

  4. อัตราส่วนการทำกำไร (Profitability Ratio)

 อัตราส่วนกำไรขั้นต้นต่อยอดขาย / อัตรากำไรสุทธิต่อยอดขาย

บริษัทฯ และบริษัทย่อย มีอัตราส่วนกำไรขั้นต้นต่อยอดขายลดลงจาก 20.86% ในปี 2542 เป็น
15.49% ในปี 2543 และอัตรากำไรสุทธิต่อยอดขายลดลงจาก 9.07% เป็น 1.19%
ทั้งนี้เนื่องจากในปี 2543 ปริมาณวัตถุดิบและสินค้าในท้องตลาดมีเป็นจำนวนมาก
ทำให้ราคาขายในท้องตลาดในปี 2543 ต่ำกว่าในปี 2542 เป็นอย่างมาก

  อัตราผลตอบแทนของผู้ถือหุ้น (ROE)

บริษัทฯ และบริษัทย่อย มีอัตราผลตอบแทนของผู้ถือหุ้นลดลงจาก 24.89% ในปี 2542 เป็น 2.96%
ในปี 2543 ซึ่งเป็นผลสืบเนื่องจากกำไรสุทธิที่ลดลง

บริษัทจ่ายเงินปันผลให้กับผู้ถือหุ้นหุ้นละ 3.25 บาทในระหว่างปี 2543 และ 4 บาทในระหว่างปี
2542

  5. อัตราส่วนแสดงประสิทธิภาพในการดำเนินงาน (Efficiency Ratio)

  อัตราผลตอบแทนของสินทรัพย์ (ROA)

บริษัทฯ และบริษัทย่อย มีอัตราผลตอบแทนของสินทรัพย์ลดลงจาก 14.19% ในปี 2542 เป็น 1.50%
ในปี 2543 ซึ่งเป็นผลสืบเนื่องจากกำไรสุทธิที่ลดลง

อัตราการหมุนของสินทรัพย์ (Asset turnover)

บริษัทฯ และบริษัทย่อย มีอัตราการหมุนของสินทรัพย์ลดลงจาก 1.56 เท่า ในปี 2542 เป็น 1.26
เท่า ในปี 2543
ซึ่งเป็นผลสืบเนื่องจากราคาสินค้าลดลงจากปีก่อนเป็นอย่างมากทำให้ยอดขายลดลงจากปีที่แล้วประมาณ
15.44%

 วิเคราะห์ฐานะการเงิน

  2.2.1 สินทรัพย์

  2.2.1.1 ส่วนประกอบของสินทรัพย์

บริษัทฯ และบริษัทย่อยมีสินทรัพย์รวมสิ้นสุด ณ วันที่ 31 ธันวาคม 2543 จำนวน 1,270.32
ล้านบาท เพิ่มขึ้นร้อยละ 4.85 เมื่อเปรียบเทียบกับสินทรัพย์รวมจำนวน 1,211.56 ล้านบาท ณ
สิ้นปี 2542 โดยแบ่งเป็นที่ดิน อาคาร และอุปกรณ์ จำนวน 803.49 ล้านบาท คิดเป็นสัดส่วนร้อยละ
63.25 ของสินทรัพย์รวม รองลงมาได้แก่ สินค้าคงเหลือ และลูกหนี้การค้าจำนวน 307 และ
143.89 ล้านบาทตามลำดับ หรือคิดเป็นสัดส่วนร้อยละ 24.17 และ 11.33
ของสินทรัพย์รวมตามลำดับ ส่วนที่เหลือได้แก่ เงินสดและเงินฝากธนาคาร เงินลงทุนระยะสั้น
สินทรัพย์หมุนเวียนอื่น เงินลงทุนและเงินให้กู้ยืม และสินทรัพย์อื่น รวมเป็นจำนวนทั้งสิ้น 15.94
ล้านบาท หรือคิดเป็นสัดส่วนร้อยละ 1.25 ของสินทรัพย์รวม

  2.2.1.2 การเปลี่ยนแปลงในสินทรัพย์

ปี 2543 ที่ผ่านมายอดสินทรัพย์รวม ณ สิ้นปีของบริษัทฯ และบริษัทย่อยเพิ่มขึ้นจากปี 2542
ในอัตราร้อยละ 4.85 หรือเพิ่มขึ้น 58.76 ล้านบาทในปี 2542 เนื่องจากสาเหตุหลักดังนี้

  สินค้าคงเหลือเพิ่มขึ้น 35.42 ล้านบาท

  ที่ดิน อาคารและอุปกรณ์สุทธิเพิ่มขึ้น 24.45 ล้านบาท

  2.2.1.3 คุณภาพของสินทรัพย์

1)  สินทรัพย์ของบริษัท อยู่ในสภาพดี สินค้าสามารถจำหน่ายได้หมด และไม่มีสินทรัพย์ด้อยคุณภาพอื่น

2)  ลูกหนี้ บริษัทไม่มีปัญหาในการเรียกเก็บหนี้ และลูกหนี้ส่วนใหญ่ยังไม่ถึงวันครบกำหนดชำระเงิน

  2.2.2 สภาพคล่อง

  2.2.2.1 กระแสเงินสด

เมื่อพิจารณาจากกระแสเงินสดในปี 2543 พบว่าบริษัทฯ มีเงินสดเพิ่มจากกิจกรรมดำเนินงาน
66.16 ล้านบาท เงินสดใช้ไปในกิจกรรมลงทุน 95.01 ล้านบาท
และเงินสดเพิ่มจากกิจกรรมจัดหาเงิน 23.39 ล้านบาท เป็นผลให้เงินสดลดลงสุทธิ 5.45 ล้านบาท
ทั้งนี้สาเหตุหลักของการใช้เงินเกิดจากการการจ่ายชำระหนี้เงินกู้ระยะยาว
การซื้อทรัพย์สินถาวรเพิ่มขึ้น การจ่ายเงินปันผลประจำปี และการเพิ่มขึ้นของสินค้าคงเหลือ
ส่วนแหล่งที่มาหลักของเงินมาจากเงินเบิกเกินบัญชีและเงินกู้ยืมจากสถาบันการเงิน

2.  อัตราส่วนสภาพคล่องที่สำคัญ

ความเพียงพอของสภาพคล่องถือว่าอยู่ในเกณฑ์ดี บริษัทมีความสามารถในการจ่ายชำระหนี้
อีกทั้งบริษัทมีการส่งสินค้าไปจำหน่ายต่างประเทศและการเรียกชำระหนี้เป็น Sight

อัตราส่วนสภาพคล่อง

ในปี 2543 บริษัทฯ และบริษัทย่อยมีสินทรัพย์หมุนเวียนที่สามารถนำไปชำระหนี้ได้เป็น 0.99 เท่าของหนี้สินหมุนเวียน ซึ่งยังเป็นสัดส่วนที่เหมาะสม

อัตราส่วนสินทรัพย์สภาพคล่องหมุนเร็ว

บริษัทฯ และบริษัทย่อยมีสินทรัพย์หมุนเวียนเป็นจำนวนมาก
เมื่อตัดรายการที่มีสภาพคล่องน้อยออกไปจากสินทรัพย์หมุนเวียนแล้วทำให้มีค่าลดลงจาก 0.99 เท่า
เหลือเพียง 0.33 เท่า เนื่องจากในปี 2543 เป็นปีที่มีวัตถุดิบเป็นจำนวนมาก ดังนั้นบริษัทฯ
จึงซื้อวัตถุดิบเพื่อกักตุนไว้ใช้ในปี 44 เป็นปริมาณที่มากเช่นกัน จึงทำให้มียอดสินค้าคงเหลือ ณ
สิ้นปีสูง และส่งผลให้อัตราส่วนนี้มีค่าลดลงด้วย

  ระยะเวลาการเก็บหนี้เฉลี่ย

ระยะเวลาการเรียกเก็บหนี้เฉลี่ยของบริษัทฯ และบริษัทย่อยช้าลงจาก 27 วันในปี 2542 เป็น 33
วันในปี 2543 ทั้งนี้เนื่องจากบริษัทฯ
มีการขายผลิตภัณฑ์น้ำมันปาล์มที่มีเงื่อนไขการชำระเงินเป็นเงินเชื่อมากกว่าปี 2542

2.  แหล่งที่มาของเงินทุน

    1.  อัตราส่วนทางการเงินที่สำคัญ

  อัตราส่วนหนี้สินต่อส่วนของผู้ถือหุ้น

บริษัทฯ และบริษัทย่อย มีอัตราหนี้สินต่อส่วนของผู้ถือหุ้นเพิ่มขึ้นจาก 0.75 เท่าในปี 2542 เป็น
0.98 เท่าในปี 2543
ทั้งนี้เนื่องจากบริษัทใช้เงินทุนจากภายนอกมากขึ้นโดยมาจากเงินเบิกเกินบัญชีและเงินกู้ยืมจากสถาบันการเงิน

2.  ส่วนของผู้ถือหุ้น

บริษัทฯ และบริษัทย่อยมีส่วนของผู้ถือหุ้นสิ้นสุด ณ วันที่ 31 ธันวาคม 2543 จำนวน 641.54
ล้านบาท ลดลงจำนวน 49.24 ล้านบาท หรืออัตราร้อยละ 7.13
เมื่อเปรียบเทียบกับส่วนของผู้ถือหุ้นจำนวน 690.78 ล้านบาท ณ สิ้นปี 2542
ซึ่งเป็นผลมาจากกำไรสุทธิในรอบปีนี้ 19.01 ล้านบาท และจ่ายเงินปันผลจำนวน 68.25 ล้านบาท

มูลค่าตามบัญชี ณ วันที่ 31 ธันวาคม 2543 เท่ากับ 30.55 บาทต่อหุ้น ลดลงจากปีก่อนจำนวน
2.34 บาทต่อหุ้นหรืออัตราร้อยละ 7.66

3.  หนี้สิน

  2.2.3.3.1 ส่วนประกอบของหนี้สิน

บริษัทฯ และบริษัทย่อยมีหนี้สินรวมสิ้นสุด ณ วันที่ 31 ธันวาคม 2543 จำนวน 628.79 ล้านบาท
เพิ่มขึ้นร้อยละ 20.74 เมื่อเปรียบเทียบกับหนี้สินรวมจำนวน 520.78 ล้านบาท ณ สิ้นปี 2542
โดยแบ่งเป็นเงินเบิกเกินบัญชีและเงินกู้ยืมจากสถาบันการเงินจำนวน 297.03 ล้านบาท
คิดเป็นสัดส่วนร้อยละ 47.24 ของหนี้สินรวม รองลงมาได้แก่
เงินกู้ยืมระยะยาว–สุทธิจากส่วนที่ถึงกำหนดชำระภายในหนึ่งปี 164.88
และส่วนของเงินกู้ยืมระยะยาวที่ถึงกำหนดชำระภายในหนึ่งปี จำนวน 64.10 ตามลำดับ
หรือคิดเป็นสัดส่วนร้อยละ 26.22 และ 10.19 ของหนี้สินรวมตามลำดับ ส่วนที่เหลือได้แก่
เจ้าหนี้การค้า เงินกู้ยืมจากกิจการที่เกี่ยวข้องกัน และหนี้สินหมุนเวียนอื่น รวมเป็นจำนวนทั้งสิ้น
102.78 ล้านบาท หรือคิดเป็นสัดส่วนร้อยละ 16.35 ของหนี้สินรวม

  2.2.3.3.2 การเปลี่ยนแปลงในหนี้สิน

  ปี 2543 ที่ผ่านมายอดหนี้สินรวม ณ สิ้นปีเพิ่มขึ้นจากปี 2542 ในอัตราร้อยละ 20.74
  กล่าวคือเพิ่มขึ้น 108 ล้านบาทในปี 2543 เนื่องจากสาเหตุหลักดังนี้

  1. เงินเบิกเกินบัญชีและเงินกู้ยืมจากสถาบันการเงินเพิ่มขึ้น 187.36 ล้านบาท

  2. เจ้าหนี้การค้าเพิ่มขึ้น 4.21 ล้านบาท

  3. หนี้สินหมุนเวียนอื่นเพิ่มขึ้น 2.15 ล้านบาท

  4. เงินกู้ยืมระยะยาว–สุทธิจากส่วนที่ถึงกำหนดชำระภายในหนึ่งปีลดลง (64.10) ล้านบาท

  5. ส่วนของเงินกู้ยืมระยะยาวที่ถึงกำหนดชำระภายในหนึ่งปีลดลง (27.62) ล้านบาท

  6. เงินกู้ยืมจากกิจการที่เกี่ยวข้องกันลดลง (4.00) ล้านบาท

ทั้งนี้ หนี้สินส่วนที่ลดลงสืบเนื่องจากสามารถชำระหนี้เงินกู้ยืมต่างประเทศบางส่วน

  2.2.3.3.3 รายละเอียดของหนี้สินระยะยาว

ณ 31 ธันวาคม 2543 บริษัทฯ มีเงินกู้ยืมจากธนาคารเอเซีย จำกัด (มหาชน) จำนวน 228.98
ล้านบาท เงินกู้ยืมเหล่านี้คิดดอกเบี้ยในอัตราดอกเบี้ยเงินกู้ขั้นต่ำ (MLR) โดยเงินกู้ยืมของบริษัทฯ
จะเริ่มผ่อนชำระเงินต้นเป็นรายเดือนในเดือนพฤศจิกายน 2541 จนถึงเดือนกันยายน 2547
เงินกู้ยืมเหล่านี้ค้ำประกันโดยบริษัทย่อย และการจดจำนองสินทรัพย์ถาวรของบริษัทฯ และบริษัทย่อย